"Afectați fără a fi infectați“. Horeca îşi suspendă activitatea în semn de protest.
HORECA are o contribuţie la PIB de peste 5 %. În industria ospitalităţii lucrează circa 400.000 de angajaţi. "Afectaţi fără a fi infectaţi" este unul dintre mesajele de protest.
Reprezentanţii Organizaţiei Patronale HORA anunţă organizarea unui protest paşnic, prin suspendarea activităţii. Protestul va avea loc miercuri, între orele 17.00-18.00 şi vor participa toţi cei care lucrează în această industrie, cât şi partenerii. Motivul menţionat este că numeroasele apeluri făcute de industrie la adresa Guvernului au rămas fără răspuns."Miercuri, între orele 17:00 şi 18:00 întrerupem vânzarea şi ne poziţionăm în faţa restaurantelor şi a teraselor cu pancarte însoţite de mesaje ferme, prin care ne exprimăm, paşnic şi conform normelor de prevenire a răspândirii COVID-19, nemulţumirea faţă de măsurile adoptate", transmit reprezentanţii Organizaţiei Patronale HORA, printr-un comunicat de presă.Înainte de criza COVID-19, industria HORECA număra 40.000 de societăţi comerciale, cu o cifră de afaceri de 5 miliarde de euro şi circa 400.000 de angajaţi.În prezent, cifra de afaceri a scăzut cu aproximativ 70%, faţă de primele şase luni ale anului trecut, iar 40% dintre operatori şi-au suspedat activitatea.